tomron87/hebrew-wikipedia-sentences-corpus huggingface dataset:
הספר עוסק גם בהתפתחות חיל האוויר בשנים שקדמו למלחמה, בטקטיקות שהתפתחו בעקבות מלחמת ששת הימים והתפיסות ההתקפיות, ובתקופת מלחמת ההתשה.
בין לבין בוחן הספר את ההכנות לקראת מלחמה עתידית והדיונים על סוג המגננה שתיערך במקרה של פלישה, והאופן המקרי והלא מוצלח שבו נקבעה ההחלטה להיאבק על קו המעוזים ולחתור לשחרורם, במקום לנהל מערכה ניידת, כמו שהמליצו האלופים אריאל שרון וישראל טל.
30 ש"ח לשעה היא סדרת דרמה ישראלית שגיבורותיה הראשיות הן שלוש עובדות ניקיון בבניין רב קומות, המחליטות להתאגד, לעקוף את חברת כח האדם שהעסיקה אותן ולהציע את שירותיהן באופן ישיר.
יוצרי הסדרה: דוד אופק, יוסי מדמוני וחיים שריר.
העונה הראשונה שודרה החל מ-21 במאי 2012 ובה 8 פרקים.
העונה השנייה החלה להיות משודרת ב-7 במאי 2014.
העונה הראשונה זכתה בפרס האקדמיה הישראלית לטלוויזיה לסדרת הדרמה הטובה ביותר ובפרס הבימוי הטוב ביותר לשנת 2012. הסדרה זכתה בביקורות נלהבות הן על רמת העשייה והן מבחינת תכניה החברתיים והמגדריים.
המבקרים קשרו בין הסדרה לבין המגמה החברתית המהפכנית הצעירה בעשור השני של שנות ה-2000. כמו כן ייצגה הסדרה את ישראל בפסטיבל אינפוט בשנת 2013 והוקרנה בקטגוריה המגדרית.
את שיר הנושא של הסדרה, "המהפכה האחרונה", ביצעה להקת האינדי-פּאנק "תיקון חצות" שסולניתה היא סופיה אוסטריצקי, שגילמה בסדרה את דמותה של אירנה.
העלילה מספרת את סיפורן של שלוש נשים קשות יום, שקופות בעיני סביבתן, עובדות ניקיון בחברת כוח אדם, המפוטרות מעבודתן.
על מנת לשרוד הן מחליטות לעקוף את המעביד שפיטר אותן, לאחד כוחות ולהציע שירות ללקוחות באופן ישיר.
מתוך רצון להמשיך ולשרוד בעיר הגדולה הן קובעות כללי עבודה נוקשים והופכות לקואופרטיב שוויוני.
כל אחת תעבוד כפי יכולתה ותקבל לפי צרכיה.
העלילה המרכזית על שלוש נשים המגיעות משלושה מגזרים מרוחקים זה מזה בחברה הישראלית והנאלצות לשרוד ביחד בעולם קשה, מתובלת בסיפוריהן האישיים, אהבותיהן, מצוקותיהן, חיי המשפחה ועוד.
כשהנשים הופכות כבר לחברה מצליחה, הן מחליטות להעסיק בעצמן עובדות.
כאן מתרחש שינוי – הנשים הפכו ממנוצלות למעסיקות והן מעסיקות את העובדת החדשה בתנאים פחות טובים משלהן אך טובים בהרבה מהתנאים בשוק.
העונה השנייה ממשיכה את התעצמות הקואופרטיב שבנו הנשים, עד שהוא מאיים להידמות לחברת כח האדם אותה הן עזבו.
גיבורות הסדרה הופכות ממועסקות מנוצלות למעסיקות מנצלות, ככל שהן מצליחות יותר.
ועם זאת, וזהו לב ליבה של העונה השנייה, הן מגלות שלמרות שלכאורה זכו בעצמאות כלכלית הן עדיין תלויות בעולם הגברי.
העונה השנייה מתמודדת יותר עם שאלות המגדר, שאלות טבע האדם באשר הוא אדם.
האם סולידריות יכולה להיווצר מעמדה של כוח או רק מעמדה של חולשה?
האשליה השוויונית מתנפצת ורגעי חמלה מושגים רק ברמה הבין אישית.
יחסי נשים גברים מתחדדים כיחסי מנוצל ומנצל.
עם זאת הטון של עונה זו אירוני יותר ומלווה בהומור.
ברמה הפילוסופית, ממשיכה העונה השנייה את הראשונה בעיסוק בבעיות מוסר מהזווית הנוצרית, המרקסיסטית או היהודית.
יוצרי הסדרה התלוננו שהערוץ הראשון הזניח את הסדרה בעונה השנייה, היא קיבלה תקציב נמוך יותר ושובצה בזמן שידור לא נוח.
יוסי מדמוני, התסריטאי, החל בכתיבת הסדרה בשנים בין 2005 ל-2006, כאשר כיהן כיו"ר איגוד התסריטאי.
הוא התרשם מהצורך לגבש חבורה סולידרית מאנשים שנאבקים על קיומם באופן עצמאי, ובהשראה זו הוא החל בכתיבת התסריט.
שבוע לאחר תחילת הצילומים, התחילה המחאה החברתית.
הסדרה מרבה לעסוק בשאלות של אתיקה בעבודה, עוני ועושר, שנאת זרים, ונושאים נוספים הקשורים למוסר, בעיקר השוואה בין מוסר מרקסיסטי למוסר נוצרי.
בינואר 2013 זכתה בשלושה פרסים בטקס פרסי הטלוויזיה 2012:
סדרת הדרמה/מיני סדרת דרמה הטובה ביותר
הבימוי הטוב ביותר בסדרת דרמה, מיני דרמה וסדרת ילדים ונוער – דוד אופק, שרי עזוז
התסריט הטוב ביותר בסדרת דרמה, מיני דרמה וסדרת ילדים ונוער – יוסי מדמוני
שחקן/ית דמות תיאור רותי בורנשטיין אסנת סופיה אוסטריצקי אירנה סמירה סרייה אמל דנה סמוחה נעמה מרינה סמוחה מרינה יעקב בורק נחמיה כהן-מינץ יגאל עדיקא יוסי ולדימיר פרידמן קוסטה קרינה ליטביננקו הלנה לירון בן שלוש שירה אבישי סיון אבישי נטע בר רפאל מורן עירד מ.צ.
אסתר מאיסה עבד אלהאדי נור רות גלר גברת זלינגר מורן מרציאנו משה אברהמיאן לירן עצמון הבעל של שירה ישראל בושריקר אינסטלטור סי היימן שרה זלינגר שיבי פרומן הרב שרעבי אלירן מועלם יוני
3096 ימים הוא סרט דרמה גרמני דובר אנגלית משנת 2013 שבוים על ידי שרי הורמן, בכיכובם של תור לינדהרדט ואנטוניה קמבל-יוז.
הסרט מבוסס על אוטוביוגרפיה של נטשה קמפוש האוסטרית, שנחטפה ב-2 במרץ 1998 בהיותה בת 10, והוחזקה במרתף על ידי וולפגנג פריקלופיל במשך 3,096 ימים (כמעט שמונה וחצי שנים), עד שנמלטה מביתו ב-23 באוגוסט 2006.
המפיק והתסריטאי ברנד אייכינגר שקיבל לידיו את הפקת הסרט, מת מהתקף לב בעיצומה של כתיבת התסריט, ואת העבודה השלימו מרטין מוסקוביץ, באותה עת ראש תחום טלוויזיה וקולנוע בחברת Constantin Film שהפיקה את הסרט, והתסריטאית רות תומא.
נטשה קמפוש – בת להורים גרושים.
בגיל עשר, היא ילדה שמנמנה ובודדה, אשר אִמָּהּ נוזפת בה לעיתים קרובות בשל גרגרנותה.
אביה נוהג לצרפה לבילוייו הליליים בבר, דבר שמעורר מריבה בין נטשה לאמה בתחילת הסרט.
וולפגנג – חוטפה של נטשה.
טכנאי תקשורת מובטל שעבד בעבר בחברת סימנס.
בבעלותו רכב מסחרי לבן מדגם מרצדס המשמש אותו בעבודתו.
וולפגנג מתגורר בגפו בבית פרטי, שמתחתיו חפר ובנה חדרון נסתר בו כלא את נטשה.
אמו נוהגת לבקר אותו ולהכין לו אוכל, מוטרדת מכך שאין לו בת זוג, והוא מרגיע אותה שאיננו הומוסקסואל.
שם משפחתו (פריקלופיל) לא מוזכר במהלך הסרט.
בסצנת הפתיחה, נטשה הקטנה מבלה עם אביה ורוקדת על שולחן בבר, לגאוותו של האב השתוי.
למחרת בבוקר, האם מעירה את נטשה לבית הספר, ומאחר שהילדה מתקשה לקום, היא מבינה שנטשה שוב בילתה עם אביה, והילדה משקרת ומכחישה.
בתגובה, האם סוטרת לה ומתנצלת מיד, אך נטשה הנעלבת יוצאת מהבית והולכת לבדה לבית הספר בפעם הראשונה, לאחר שתמיד אמה הסיעה אותה.
בדרכה לבית הספר, נטשה עוברת ליד רכבו של וולפגנג החונה בשולי הכביש, ומן הרכב יוצא בעליו, מתנפל עליה וגורר אותה לרכב.
ילדה שעוברת במדרכה ממול, עדה למתרחש.
וולפגנג נוסע לביתו, מכניס את נטשה כשהיא מורדמת לחדרון שבמרתף הבית, ונועל אותה שם.
בלילות הראשונים, לאחר שנטשה מבינה שהחוטף לא מתכוון לשחרר אותה, היא מבקשת מוולפגנג לקרוא לה סיפור ולתת נשיקה לפני השינה, כפי שהורגלה בביתה.
בלילה השלישי, וולפגנג קורא לה את המעשייה "הנסיכה והאפון", כאנלוגיה למצבה של הילדה הכלואה.
בזמן שאמו וסבתו מבקרות אצלו, מגיעים לבית שוטרים העוסקים בסריקות אחר נטשה וחוטפה, משום שהרכב שלו מתאים לתיאור שבידי המשטרה.
מאחר שהסבריו מניחים את דעת השוטרים ודבר אינו מחשיד אותו, הם עוזבים את שטח הבית.
וולפגנג מתעלל בנטשה נפשית, לא מאפשר לה לצאת מהחדר בו כלא אותה ומשקר לה שהוריה לא מוכנים לשלם עבורה דמי כופר.
הוא מרעיב את נטשה המתחננת למזון ולשתיה, אותם היא מקבלת בתמורה לציות וכניעה מוחלטת.
וולפגנג מתקין אינטרקום שבאמצעותו הוא יכול לשמוע את כל המתרחש בחדר המסתור של נטשה ולדבר אליה.
במשך מספר שנים הוא צועק באינטרקום "צייתי לי, צייתי לי".
מדי פעם היא מתנגדת, מתמרדת, מתחננת לשוב הביתה ומתכססת תכסיסים כדי לאלץ את וולפגנג להוציאה החוצה, אך ללא הצלחה.
כעבור ארבע שנים, נטשה בת 14, צנומה מאוד וחלשה.
בשנים שחלפו מיום חטיפתה, נטשה לומדת מספרי הלימוד שהיו בילקוטה כאשר נחטפה.
היא מקבלת את המחזור החודשי הראשון שלה ומדממת בחדרה, וולפגנג מתיר לה לראשונה לצאת מהחדר ולהתקלח באמבטיה הביתית שבקומה מעל, אך מאיים עליה שלא תנסה לברוח, כי כל הפתחים ממולכדים בחומרי נפץ.
מאז, וולפגנג מתיר לה לצאת מדי פעם מהמסתור ולעלות אל הבית.
בערב חג המולד, נטשה שואלת את וולפגנג לשלום משפחתה והוא עונה לה שהמשפחה מתה, היא שייכת לו כי הוא יצר אותה, והיא איננה עוד נטשה.
וולפגנג מחליט לשנות את שמה, והיא בוחרת בשם 'ביביאנה', ובקיצור – "ביבי", ואז הוא מגלה לה לראשונה את שמו הפרטי.
מאז ולאורך הסרט, וולפגנג קורא לה "ביבי".
השניים מתחילים לבנות חדר חדש בעליית הגג, וולפגנג משתף את נטשה בעיצוב החדר.
בינתיים, הוא מתחיל לקחת אותה לחדרו לישון איתו בלילות, והם שוכבים זה לצד זה בתנוחת כפיות כאשר ידה האחת אזוקה באזיקון לידו של וולפגנג.
יום אחד, וולפגנג קונה חבילת קונדומים.
בערב הוא יוצא למועדון לילה, רוקד עם בחורה הנצמדת אליו ומגרה אותו מינית, אך הוא דוחה אותה, ממהר אל ביתו, ואונס את נטשה בפעם הראשונה.
מיד לאחר האונס, וולפגנג נעתר לבקשתה של נטשה לצאת לטייל בגינת הבית.
היא מבינה שהתלות ביניהם היא הדדית, מתגרה בו על כך ומעוררת את זעמו.
מהיום שלמחרת, ההתעללות שלו בה מחריפה: הוא מאלץ אותה לעסוק בעבודות בית שחורות כשהיא עירומה, לשרת אותו, להכין ולהגיש לו אוכל, הכול תוך מכות וגערות, כשהוא אוסר עליה לאכול איתו.
וולפגנג קונה לנטשה בגדים ונעלי עקב, ולוקח אותה לקנות חומרי בניין עבור החדר החדש.
נטשה מתבוננת בכמיהה באנשים החופשיים ברחוב, אך וולפגנג מאיים שהוא חמוש באקדח ואם תנסה לברוח או להזעיק עזרה הוא יירה בה ובכולם.
בחנות היא מזהה הזדמנות לברוח, אך שומעת לראשונה בחייה קריאות ברמקול לעובדי החנות, מדמה שהרמקולים קוראים "צייתי לי" כפי שוולפגנג נוהג לעשות, ולא מנצלת את ההזדמנות.
כאשר החדר החדש מוכן, הם נכנסים למיטה, נטשה שואלת אותו מדוע בחר דווקא בה והוא מספר לה שראה אותה בבית קפה עם אמהּ, וחיוכה משך אותו.
מתמונת פלאשבק מתברר שוולפגנג עקב אחרי נטשה הקטנה ותכנן את החטיפה מראש.
הוא מתאר באוזניה כיצד חפר ובנה את החדרון במרתף במשך עשרה חודשים, מחודש יוני עד מרץ, מועד חטיפתה.
באותו לילה, נטשה חווה אורגזמה לראשונה.
היא כועסת על עצמה ומנסה להתאבד על ידי שריפת נייר טואלט בחדרה, כדי למות משאיפת עשן.
ברגע האחרון היא מכבה את האש, מפזרת את העשן ומרססת את חלל החדר במטהר אוויר, אך וולפגנג נכנס ומגלה את ניסיון ההתאבדות, מכה אותה ואומר שלעולם לא ישחרר אותה, והיא עונה לו "אם כך, אחד מאיתנו חייב למות".
אחרי המקרה, נטשה מוסיפה חלק ליומן שהיא כותבת על-גבי פיסות נייר טואלט שאותן היא מגלגלת ומחביאה בתוך קופסת משחק.
ביומן היא מפרטת ומונה את המכות שהוא מכה אותה בראש, בבטן ובבעיטות ברגליה.
בחורף האחרון לשבייה, וולפגנג יוצא לטיול סקי ומצרף את נטשה.
כשהם באתר הגלישה, נטשה מנסה לברוח (תמונות מסצנה זו נכללות בפרולוג לסרט): היא ניגשת לאישה זרה בשירותים בעוד וולפגנג משגיח מבחוץ, מזדהה בפני האישה, אך לצערה, זו תיירת רוסייה שאינה מבינה את רצונה.
כאשר יוצאת התיירת מהשירותים, וולפגנג שומע אותה פונה לחברתה ברוסית ומזכירה את השם "נטשה".
הוא מבין שנטשה ניסתה לבקש עזרה, ומתנפל עליה במכות נמרצות ברכבו עם חזרתם מהטיול.
ביום הולדתה ה-18 של נטשה, השניים חוגגים.
וולפגנג נותן לה שמלה חדשה במתנה, והם רוקדים, אך היא מעולם לא למדה לרקוד, וולפגנג מדריך אותה.
אחרי זמן מה, השניים עובדים בגינה, ושכנה הגוזמת את הגדר החיה שלה, רואה אותם ומשוחחת עם וולפגנג, אך פעם נוספת, נטשה לא מנצלת את ההזדמנות להיחלץ.
בסיומה של העלילה, וולפגנג מתכוון למכור את מכוניתו ומורה לנטשה לעזור לו לנקות את המכונית עם שואב אבק, כשהיא לבושה בשמלת יום ההולדת שלה.
הוא מקבל שיחת טלפון הנוגעת למכירת המכונית ומתרחק מנטשה.
היא מבחינה בשער החנייה הפתוח ונמלטת מחצר ביתו של וולפגנג.
נטשה מגיעה לגינה של קשישה ומציגה את עצמה, והקשישה מזמינה את המשטרה.
השוטרים מגיעים, מתחקרים את נטשה, ולאחר שהיא מזדהה בשמה, הם מחזירים אותה להוריה המגיעים יחד לתחנת המשטרה.
לאחר שוולפגנג רואה שנטשה ברחה, הוא מבין שדינו נחרץ, רץ לעבר פסי רכבת, נשכב עליהם בראותו קטר מתקרב, ומתאבד.
בסצנת הסיום, נטשה נוסעת במכונית עם הוריה, וברקע נשמע מונולוג שלה: "זה היה ברור: רק אחד מאיתנו ישרוד, ובסוף זו הייתי אני, לא הוא".
שחקנ/יתתפקידתור לינדהרדטוולפגנג פריקלופילאנטוניה קמבל-יוז נטשה קמפושאָמִילְיָה פִּיגְ'ןנטשה הצעירהטְרִינֶה דירהולם בריגיטה סירני, אמה של נטשהדירבלה מולויאמו של וולפגנג
בסוף שנת 2012 עלו חששות בנוגע למשקלה הנמוך של השחקנית הראשית, שרזתה מאוד עבור התפקיד.
בריאיון למגזין הבריטי Evening Standard היא אמרה שרצתה "לסבול ככל הניתן כפי שקמפוש סבלה בשבי".
בנוסף, חשפה בראיון כי נגרמו לה קרע בגיד אכילס, אצבע שבורה ברגל, צלע סדוקה וכן מספר חתכים ופציעות – אלו נגרמו משום שסט הצילומים דימה תנאים דומים ביותר לתנאי הכליאה של קמפוש במציאות.
30 בהרקולס הוא כוכב משתנה סדיר למחצה מסוג ענק אדום, דומה לכוכב המשתנה ביטלג'וס, הנמצא בקבוצת הכוכבים הרקולס במרחק של 360 שנות אור מכדור הארץ.
הכוכב בעל בהירות נראית בטווח דרגות 4.3–5.5 שמשתנה במחזוריות של 89.2 ימים ומתאים לבהירות מוחלטת בטווח של 0.9-0.3-.
הכוכב בעל רדיוס של 228 רדיוסי שמש ומסתו מוערכת במסת שמש עד שתי מסות שמש.
עוצמת ההארה שלו היא בערך פי 200 מעוצמת ההארה של השמש בתחום הנראה אבל לפחות פי 10 מכך בתחום התת-אדום.
הכוכב צפוי להפוך לננס לבן.
"30 שנה למהפכת אוקטובר" (1947) היא כרזה שעיצב יוחנן סימון לציון 30 שנה ל"מהפכת אוקטובר".
בשנת 1947 יצר יוחנן סימון, חבר קיבוץ גן שמואל, כרזה עבור תנועת "השומר הצעיר" לציון 30 שנה למהפכה הבולשביקית, בראשות ולדימיר איליץ' לנין.
מהפכה זו הביאה להקמת שלטון קומוניסטי בברית המועצות.
הייתה זו אחת משורה של כרזות שעיצב סימון לתנועה.
סימון עיצב את הכרזה בטכניקה של חיתוך לינול (לינולאום), טכניקה הקרובה לחיתוך עץ.
במרכז הכרזה פועל, המסמל את "האדם החדש", ומעוצב בסגנון קוביסטי.
סביב הדמות מופיעים ייצוגים של המהפכה בדמות הפלת עמוד עם כותרת יונית, יד האוחזת ברובה, ידיים המניפות דגל אדום ועוד, לצד אלמנטים של בנייה מחודשת, בדמות לבני בנייה מסודרות בקדמת התיאור.
על התיאור מופיעה האימרה "כל דורש שלום, קידמה וסוציאליזם לימין מדינת הפועלים הראשונה".
30 הוא אלבום האולפן הרביעי של הזמרת-יוצרת הבריטית אדל.
האלבום יצא לאור ב-19 בנובמבר 2021, על ידי חברות התקליטים קולומביה רקורדס ומלטד סטון.
במקור, היה צריך לצאת כבר בספטמבר 2020, אך בעקבות מגפת הקורונה נדחה.
האלבום תוארך לצאת מספר פעמים בין 2016 ל-2019, אך הדבר מעולם לא אירע.
אדל כתבה והקליטה את כל שירי 30 בין 2018 ל-2021 תוך שיתוף פעולה עם מפיקים כדוגמת גרג קורסטין, מקס מרטין ושלבאק, עמה עבדה על האלבום הקודם שלה, 25 (2015); מפיקים חדשים שעבדו לראשונה עם אדל היו לודוויג גורנסון ואינפלו, מהלקה הבריטית סאלוט.
כמו כן, היה לאלבום הראשון שלא יוצא בהוצאת חברת התקליטים אקס-אל רקורדינגס.
30 תואר כאלבום פופ, נשמה וג'אז, והוא תואר כאלבום ה"יצירתי" ביותר של אדל מבחינה קולית.
פסנתרן הג'אז האמריקאי ארול גארנר משתתף ברצועה "" כאמן אורח, ומציין את הפעם הראשונה שבה אמן מופיע באלבום סטנדרטי של אדל.
עם יציאתו ברחבי העולם, 30 זכה לשבחים ביקורתיים רבים על השימוש בכלי הנגינה השונים, הביצועים הקוליים והנושאים הכנים שלו, תוך שנכלל ברשימות האלבומים הטובים ביותר לסוף השנה של 2021 שפורסמו על ידי גופים וכתבי עת שונים.
הסינגל המוביל, "Easy on Me", יצא לאור ב-15 באוקטובר 2021 וזכה להצלחה בינלאומית.
קמפיין שיווקי נרחב שימש לקידום 30, כולל הספיישלים הטלוויזיוניים, Adele One Night Only, ששודר בארצות הברית בחסות CBS ב-14 בנובמבר 2021, An Audience with Adele, ששודר בחסות ITV ב-21 בנובמבר 2021 בממלכה המאוחדת, ושתי הופעות שהתקיימו ב-1 עד ל-2 ביולי 2022, בפסטיבל הבריטיש סאמר טיים, לונדון.
בטקס פרסי המוזיקה הבריטית לשנת 2022, האלבום זכה בפרס "האלבום הבריטי של השנה".
בהופעה בבלפסט במהלך סיבוב ההופעות שלה "Adele Live 2016", הזכירה אדל את האפשרות שהיא תוציא מוזיקה חדשה לקראת סיום סיבוב ההופעות, דבר שגרם לקהל לחשוב שמדובר בהוצאה המהירה ביותר שלה בין אלבום לאלבום, שכן את הקודם הוציאה שנתיים קודם לכן.
לבסוף, הדבר לא קרה והיא לא הוציאה מוזיקה מאז ועד אוקטובר 2020. בהמשך, היא הקליטה מחדש את השיר "Fastlove" של ג'ורג' מייקל ונטען כי הוא ייצא לאור בדצמבר 2017. בדומה לכל השמועות ואמירותיה, גם שיר זה מעולם לא יצא לאור.
בתוכנית מיוחדת ששודרה לכבוד סיום סיבוב ההופעות שלה באצטדיון ומבלי, חשפה שהיא עשויה לא לצאת יותר לסיבובי הופעות.
ארבע הופעות שנכללו בסיבוב תוכננו להיות מופצות על גבי די וי די, אך שתי ההופעות האחרונות מתוכן בוטלו לאחר שמיתרי הקול שלה נפגעו והדי וי די לא יצא.
כמו כן, אותן ההופעות שבוטלו מעולם לא התקיימו.
בעקבות ביטול שתי ההופעות האחרונות שלה, היא לקחה הפסקה מהרשתות החברתיות.
הסוכנת שלה, לוסי דיקינס הפיצה הצהרה ב"שבוע המוזיקה" במהלכו הודיעה באופן רשמי כי הצהרתה של אדל לגבי זה שהיא לא תצא יותר לסיבובי הופעות אינה סופית.
במרץ 2019, ביקרה אדל בדראג בר בניו יורק עם חברתה ג'ניפר לורנס, שם אמרה: "אני עובדת", ככל הנראה על מוזיקה חדשה.
כעבור כמה ימים, היא נצפתה כשהיא נכנסת לאולפן הקלטות בניו יורק ולכאורה אישרה כי היא עובדת על אלבום חדש.
בחודש שלאחר מכן הודיעה אדל על פרידה מבעלה סימון קונצקי, מה שהוביל להשערות שהפרידה שלה ממנו תעורר עבורה השראה למוזיקה חדשה.
ביום ההולדת ה-31 שלה, אדל ענתה לאותן השמועות בפוסט באינסטגרם, שם כתבה: "חבורה של מזוינים פראיים, 30 יהיה אלבום אולפן עם תופים ובס שיאכזב אתכם".
במגזין The Sun, דווח כי האלבום הרביעי שלה יהיה אופטימי יותר והסינגל המוביל מתוכו יהיה קצבי יותר משאר שיריה.
ביוני 2019, הסוכנת שלה, לוסי דיקינס, אישרה כי היא כותבת מוזיקה חדשה לאלבום חדש, אך הצהירה כי: "אנחנו בהחלט לא במצב [לסיבוב הופעות] עדיין".
בנובמבר 2020 דווח על כך שאדל חזרה ללונדון כדי לסיים את הקלטות אלבום האולפן הרביעי שלה.
שם ועטיפת האלבום פורסמו באוקטובר 2021, כמו גם מהלך הקלטותיו; השנים שאירעו לאחר גירושיה השפיעו על אדל, תוך שהיא חששה כיצד בנה יקבל זאת.
אדל החליטה לנהל שיחות קבועות עם בנה על הגירושים והקליטה את שיחותיה בעקבות עצות מהמטפל שלה.
בערך באותו הזמן, חזרה לאולפן ההקלטות שלה בהשראת שיחותיה עם בנה ורצתה ליצור לו מתווה מסודר דרכו יוכל להבין מדוע היא התגרשה מאביו ואת ההשלכות של כך על החיים שלה ושלו ככלל.
זמן קצר לאחר סיום סיבוב ההופעות שלה "Adele Live 2016", הופצו שמועות דרכן הובן כי אלבום האולפן הרביעי של אדל יתעכב מכיוון שהיא "שמחה מדי".
ביולי 2018, דיווחים הראו כי היא החלה לעבוד על האלבום ובכוונתה להוציא אלבום חג מולד בשנת 2019. בחודש שלאחר מכן, רוג'ר פרידמן מ-Showbiz411 (שפרסם בעבר חדשות בנוגע לשיריה של אדל הן "Skyfall" והן "Fastlove") דיווח ששנת 2019 בהחלט יכולה להיות השנה בה תוציא את אלבומה הרביעי.
מאוחר יותר, הוא קבע כי מתבצעת התקדמות בנוגע לאלבום ושייתכן וכבר בקיץ 2019 הוא יופץ, אך הוסיף כי: "למרות הדיווחים, אדל עובדת בקצב שלה ולכן הכל עלול להשתנות".
בספטמבר 2018, לאחר שריצ'רד ראסל בעל חברת התקליטים אקס-אל רקורדינגס, נשאל על הסיכונים שאדל יכולה לקחת באלבומה הבא, הוא השיב: "היא כבר הסתדרה עם זה".
בינואר 2019, אתר המוזיקה Hits Daily Double דיבר על חזרתה האפשרית של אדל לעולם המוזיקה.
במגזין פיפל שפורסם ב-16 בספטמבר 2019, דווח באופן בלעדי כי אדל "מתכוננת נפשית ופיזית לקידום מוזיקה חדשה, ככל הנראה שתצא בהמשך השנה".
בשנה שלאחר מכן, דיווחו Hits Daily Double כי היא צפויה לחזור בשנת 2020.
בריאיון מינואר 2020, לוסי וג'ונתן דיקינס אישרו שאפשר לצפות למוזיקה חדשה מאדל בהמשך השנה.
בעת הופעתה בחתונתה של חברתה לורה דוקריל, אמרה אדל כי האלבום ייצא בספטמבר.
עם זאת, בהמשך חזרה מהצהרות אלה ואישר שהעבודה על האלבום הוקפאו והתעכבו כתוצאה ממגפת הקורונה.
אדל אישרה זאת באמצעות מתן תגובה באינסטגרם, לאחר שנשאלה על יציאת האלבום וכתבה, "הקורונה לא נגמרה.
באוקטובר 2020 דיווח פרידמן כי אדל תוציא סינגל חדש, עם אלבום חדש שיופץ אחריו באמצע נובמבר ויהיה קשור לאלבומה הקודם, 25. באותו השבוע, היא אישרה שהיא תנחה פרק בסאטרדיי נייט לייב ששודר ב-24 באוקטובר, מה שגרם להשערות שמוזיקה חדשה עתידה לצאת.
לאחר מכן, דיווח פרידמן כי אלבום האולפן הרביעי שלה יכול לצאת ב-30 באוקטובר.
עם זאת, הדבר לא קרה בפועל והיא הצהירה שהיא לא סיימה לעבוד על האלבום.
מאוחר יותר, היא רמזה באמצעות פוסט באינסטגרם שהיא תחזור לעולם המוזיקה בשנת 2021, אתר המוזיקה Hits Daily Double דיווח שייתכן ואדל תופיע בטקס פרסי גראמי ה-63 שהתקיים ב-14 במרץ 2021.
הקומיקאי אלן קאר, חבר קרוב של אדל, רמז שהאלבום ייצא בשנת 2021, ותיאר את הקטעים ששמע ממנו כ"מדהימים", במהלך ריאיון ל-Grazia UK.
עוד נודע, כי הזמרת-יוצרת האמריקאית טיילור סוויפט, הקדימה את צאת אלבומה, , בשבוע.
ב-5 באוקטובר 2021 התפרסם קטע מתוך הסינגל הראשון, "Easy on Me", מתוך האלבום.
הסינגל המלא הופץ ב-15 באוקטובר.
ב-13 באוקטובר, פורסם שם האלבום באופן רשמי (30), כמו גם תאריך יציאתו: 19 בנובמבר 2021.
כבר בתחילת הקידום של אלבומה 25, הצהירה אדל שהיא מתכננת להפסיק לקרוא לאלבומיה על הגילאים שלה.
עוד היא רמזה, כי האלבום הבא שלה ככל הנראה ייקרא על שמה במהלך התוכנית "Carpool Karaoke" עם ג'יימס קורדן.
ביום הולדתה ה-31 פרסמה פוסט בו התייחסה בחוסר רצינות לאלבומה הבא ואמרה כי הוא ייקרא, 30. ב-13 באוקטובר 2021, אושר כי שם האלבום יהיה 30 וזאת, בנוסף לעטיפתו הרשמית שפורסמה ברשתות החברתיות השונות של אדל.
האלבום זכה בתואר אלבום השנה של מצעד הפזמונים הבינלאומי השנתי של מאקו וגלגלצ.
פרסקטגוריהתוצאהמקורפרס גראמיאלבום השנהאלבום הפופ הווקאלי הטוב ביותרפרסי המוזיקה הבריטיתהאלבום הבריטי של השנה
מדינהתאריך יציאהפורמטחברת תקליטיםמקורעולם19 בנובמבר 2021תקליט • תקליטור • הורדה דיגיטלית • סטרימינג • קלטת שמעקולומביה • Melted Stone
"30 יום של לילה" הוא סרט אימה אמריקאי משנת 2007, המבוסס על מיני סדרת קומיקס באותו השם.
הסרט בוים על ידי דייוויד סלייד, ומככבים בו ג'וש הארטנט ומליסה ג'ורג'.
הסרט הופק בתקציב של 30 מיליון דולר והכניס למעלה מ-75 מיליון דולר בקופות במהלך שישה שבועות, החל מ-19 באוקטובר 2007.
הסרט מתמקד בעיירה באלסקה המוקפת על ידי ערפדים כשהיא נכנסת לליל קוטב בן שלושים יום.
30 דקות או פחות הוא סרט קומדיית פעולה אמריקאי משנת 2011. הסרט בוים על ידי רובן פליישר ומככבים בו ג'סי אייזנברג, דני מקברייד, עזיז אנסרי, , מייקל פניה ו.
עלילת הסרט עוקבת אחר שליח פיצה שנאלץ ללבוש על עצמו פצצה וביחד עם חברו נאלץ לשדוד בנק במטרה להשתחרר ממנה.
מפיקי הסרט הם , בן סטילר וג'רמי קריימר.
הסרט הופץ ב-12 באוגוסט 2011 בהפצת סרטי סוני וקיבל ביקורות מעורבות.
הסרט הרוויח 40 מיליון דולר כנגד 28 מיליון דולר שהושקעו ביצירתו.
הסרט זכה למחלוקת בעקבות הדמיון בין עלילתו לבין פרשת .
עלילת הסרט עוקבת אחר ניק דייוויס, שליח פיצה שמתקשה לקיים את מדיניות ה-"30 דקות או פחות" בפיצרייה בה הוא עובד (מדיניות לפיה אם הפיצה לא מגיעה תוך 30 דקות אז הלקוח מקבל אותה בחינם), מה שמוביל לעימותים בינו לבין הבוס שלו.
צ'אט, חברו הטוב של ניק ומורה במקצועו, מגלה שניק שכב עם אחותו, קייט במהלך טקס הסיום שלהם ומחליט לנתק איתו קשר.
צמד חברים בשם דווין מיקוולסקי וטראוויס קורד מתוסכלים מכיוון שהם חיים בצילו של אביו השתלטן של דווין, ג'רי, שעשור טרם תחילת העלילה זכה ב-10 מיליון דולר בלוטו.
דווין נוהג להתלונן בפני חשפנית בשם ג'וסי על הונו של אביו ועל הירושה המשוערת ממנו.
בתגובה, ג'וסי מציעה לו לשכור מתנקש שירצח את אביו, בכך הוא יקבל את כספו.
על מנת לרצוח את ג'רי ולרשת את כספו, דווין וטראוויס רוקמים תוכנית לפיה הם יחטפו אדם זר, יצמידו פצצה לגופו ויאלצו אותו להשיג עבורם את הכסף לשכירת המתנקש.
השניים מזמינים פיצה ומחכים שהשליח יגיע למחבוא שלהם.
כשניק מגיע, השניים תוקפים וחוטפים אותו.
כשניק מתעורר, הוא מגלה שעל בגדיו הותקן וסט מתפוצץ המורכב מטיימר וכן ממתג הפעלה בשלט רחוק שמופעל בעזרת טלפון סלולרי.
השניים מסבירים לו שהפצצה תתפוצץ, אלא אם כן ניק ישיג 100,000 דולר תוך עשר שעות.
בנוסף, הצמד מאיים על ניק שאם הוא ייגש למשטרה, הם יפעילו את הפצצה.
ניק מוצא את צ'אט, מספר לו על מה שקרה והאחרון מסכים לסייע לניק לשדוד בנק.
בדרך לשם, ניק נפרד מקייט ומתפטר מעבודתו כשליח.
ניק וצ'אט שודדים את הבנק ובורחים במהרה.
דווין מסביר לניק שהוא וטראוויס יפגשו אותו בחניון רכבות כדי לבצע את ההחלפה, אך במקום זאת הם הולכים למסעדה.
דווין מתקשר לג'וסי ומבקש ממנה לקבוע עם המתנקש שילך לקחת את הכסף.
ג'וסי והמתנקש, צ'אנגו מגיעים למפגש עם ניק, אך אין בידם את הקוד שבעזרתו מנטרלים את הפצצה.
צ'אט מופיע ותוקף את צ'אנגו בעזרת לום וניק מכניע את ג'וסי.
לאחר מכן, השניים בורחים עם הכסף.
מתוסכל בעקבות השתבשות התכנית, דווין מנסה ליצור קשר עם ניק, אך האחרון לא עונה לו.
לאחר מכן, דווין מנסה לחייג לטלפון שמפעיל את הפצצה, אך המספר בנייד שלו שונה על ידי טראוויס בטעות.
דווין וטראוויס פורצים לביתה של קייט בעודם מחופשים וחוטפים אותה.
צ'אנגו פורץ לביתו של ג'רי.
ג'רי תוקף את צ'אנגו עם אקדח המעוצב כעט, אך צ'אנגו מצליח לירות בג'רי לאחר מאבק.
בשיטוטו בבית, צ'אנגו מוצא מפה שמובילה לחצר גרוטאות.
דווין מאיים על ניק ברצח קייט, אלא אם כן ניק ייפגש איתו בחצר הגרוטאות.
בחצר הגרוטאות, דווין נותן לניק את הקוד לכיבוי הפצצה ומוריד ממנו את הפצצה בדיוק כשהטיימר עומד להסתיים.
דווין מכניע את ניק ולוכד אותו ואת קייט כבני ערובה, אך צ'אט מכוון לייזר מרחוק על דווין וניק מספר לו שישנו צלף על הגג שעומד לירות בו.
ניק וטראוויס מאמינים לניק, מורידים את נשקיהם ונותנים לשניים ללכת.
למרות זאת, צ'אנגו מעלף את ניק, לאחר מכן מאיים על דווין באקדח ומפציר בו לשלם לו את הכסף שהובטח לו.
דווין נותן לצ'אנגו את הכסף, אך צ'אנגו מחליט בכל זאת להרוג את דווין.
למרות זאת, הוא מותקף על ידי טראוויס שאוחז בלהביור.
בזמן שהוא פצוע על הקרקע, צ'אנגו פוצע את דווין ויורה על מכל דלק שבמשאית של טראוויס וגורם למכל להתפוצץ.
ניק לוקח את הכסף ועוזב את המקום ביחד עם קייט וצ'אט.
דווין רודף אחריהם וכשהוא מתכונן לירות בניק, הפצצה בוסט מתפוצצת ולכאורה הורגת אותו (ניק חשף שהוא הפעיל מחדש את הפצצה ושתל אותה במשאית של דווין).
בזמן שצ'אט מביט בכסף שהם השיגו, חבילת דיו כחול מתפוצצת על פניו ובעקבות כך, הכסף מאבד מערכו.
בסצנה שאחרי הכתוביות, דווין (ששרד את הפיצוץ), טראוויס וג'רי, שרותק לכיסא גלגלים וג'וסי פותחים מכון שיזוף ונרמז שהעסק הוא כיסוי לבית בושת.
בסוף אלטרנטיבי לסרט, ניק, צ'אט וקייט בורחים עם הכסף ותוהים מה הם הולכים לעשות עכשיו כשהם התעשרו.
בינתיים, דווין שרד את הפיצוץ.
כועס שהתכנית נכשלה, דווין חוזר לביתו כדי לבדוק אם צ'אנגו הרג את אביו.
דווין מוצא את אביו פצוע על הרצפה ומספר לו על הרעיון למכון השיזוף / בית הבושת.
ג'רי מתרגש מהרעיון ואומר לדווין שהוא גאה בו.
הסצנה האחרונה מתרחשת במלון "ארבע העונות" באטלנטה, שם קייט מנהלת אירועים.
היא מצטרפת לניק וצ'אט בבריכה והשלושה נהנים מחייהם החדשים.
במקביל, צ'אנגו (שמת קודם לכן) מואשם על ידי הרשויות בשוד הבנק.
ברט גלמן – הבוס של ניק בפיצרייה.
רבקה קוקס – סנדרה, עובדת בבנק.
ריק אירווין – מנהל הבנק.
טורי אדקינס – לקוח בבנק.
צילומי הסרט התקיימו בעיר גרנד ראפידס שבמישיגן מיולי ועד לספטמבר 2010. צילומי שוד הבנק התקיימו בבנק נטוש – ככל הנראה בבנק "" ברחוב ג'יימס ב.
תסריט הסרט נכתב על ידי מת'יו סאליבן ומייקל דילברטי.
הסרט הופק על ידי בן סטילר דרך חברת ההפקות שלו .
האתר Roten Tomatoes העניק לסרט ציון של 44% על סמך 162 ביקורות.
האתר Metacritic העניק לסרט ציון של 49/100 על סמך 37 ביקורות.
הדמיון בין הסרט לבין מותו של בריאן וולס
עלילת הסרט מזכירה שוד בנק אמיתי שהשתבש והוביל למותו של בריאן וולס בשנת 2003. בדומה לסרט, וולס היה שליח פיצה שהוכרח ללבוש פצצה ולשדוד בנק תחת איומים שקיבל על ידי מתכננת השוד האמיתית.
חקירה חשפה שמתכננת השוד הייתה אישה בשם מרג'ורי דיהל-ארמסטרונג, שרצתה להשתמש בכסף שנשדד במטרה לשכור את שירותיו של מתנקש שיהרוג את אביה ובכך היא תירש את כספו.
למרות זאת ובניגוד לסרט, וולס מצא את מותו לאחר שהפצצה אכן התפוצצה.
למרות הדמיון בין הסרט לאירוע, נציגים מסרטי סוני הכריזו שלצוות היוצרים לא היה ידע מוקדם על האירוע ושתסריטי הסרט שמעו עליו, אך ברפרוף.
למרות זאת, צוות היוצרים זכה לביקורת מידי ג'ין הייד, אחותו של וולס וכן מג'רי קלארק, סוכן FBI לשעבר שהיה עד למותו של וולס והסוכן שיזם את החקירה.
הסדרה התיעודית "גאון מרושע" ברשת הזרמת המדיה נטפליקס עוקבת אחר האירועים שהתחוללו באותו היום וכן אחר חייה של מרג'ורי, מתכננת השוד.
"" (בתרגום חופשי לעברית: "30 קמ"ש") הוא סינגל שהוקלט על ידי הזמרת השוודית ליה לרסון.
הוא יצא לאור ב-24 בפברואר 2024 בהוצאת חברת התקליטים אמפריאל רקורדס, כסינגל שלא מתוך אלבום אולפן.
השיר הגיע למקום השני במצעד הסינגלים השוודי, "סוורייטופליסטן".
השיר נכתב על ידי המבצעת עם אקסל שילסטרום, נציג באירוויזיון 2020, ג'ימי ינסון, מאי סדרהולם ות'ומאס ג'יסון.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור ה-11.4 מיליון השמעות.
ב-1 בדצמבר אישר תאגיד השידור השוודי כי לרסון עתידה להשתתף ב"מלודיפסטיבלן" השנתי, הקדם השוודי לאירוויזיון 2024, עם השיר "".
היא התחרתה במקצה הרביעי, שנערך ב-24 בפברואר 2024 באסקילסטונה.
בסיום סבב ההצבעה השני דורגה במקום הרביעי, והודחה מהתחרות.
לשיר לא פורסם וידאו קליפ רשמי אך ב-10 בפברואר 2024 הועלה לערוץ היוטיוב של לרסון קטע אודיו רשמי שלו.
נכון למרץ 2025 עומד מונה הצפיות של הקליפ על כ-546 אלף צפיות.
אזורתאריך יציאהפורמטחברת תקליטיםמקורעולם24 בפברואר 2024הזרמת מוזיקה • הורדה דיגיטליתאמפריאל רקורדס
31 בינואר הוא היום ה-31 בשנה, בשבוע ה-5 בלוח הגרגוריאני.
עד לסיום השנה, נשארו עוד 334 ימים (335 בשנה מעוברת).
314 – סילבסטר הראשון מתחיל את כהונתו כאפיפיור של הכנסייה הקתולית
1504 – צרפת מעבירה את נאפולי לידי אראגון
1606 – מזימת אבק השרפה: גאי פוקס וקושרים אחרים נתלים בווסטמינסטר
1790 – פרוסיה והאימפריה העות'מאנית כורתות ברית הגנה
1876 – ארצות הברית מורה לאינדיאנים להתרכז בשמורות
1906 – רעידת אדמה חזקה באקוודור-קולומביה.
1915 – מלחמת העולם הראשונה: גרמניה משתמשת לראשונה בנשק כימי
1923 – הצגת הבכורה של "הדיבוק" מועלית בתיאטרון הבימה
1928 – לאון טרוצקי מוגלה לקזחסטן
1943 – הגרמנים נכנעים בקרב סטלינגרד, פילד-מרשל פרידריך פאולוס מסגיר את עצמו
1946 – יוגוסלביה מאשרת את חוקתה
1948 – סיפורו של הסופר ג'רום דייוויד סלינג'ר "יום מושלם לדגי בננה", הראשון שהביא לו תהילה ופרסום עולמי, מתפרסם במגזין ניו יורקר
1949 – צירות ישראל בלונדון נחנכת בטקס חגיגי, בעקבות הכרזת ממשלת בריטניה על הכרה דה פקטו במדינת ישראל
1950 – הארי טרומן, נשיא ארצות הברית, מכריז על תוכנית לפיתוח פצצת מימן
1951 – השבועון לילדים "הארץ שלנו" יוצא לאור לראשונה
1953 – שיטפון הים הצפוני גורם נזקים כבדים ואלפי אבדות בנפש באנגליה, הולנד ובלגיה
1955 – ד"ר משה מרזוק ושמואל עזר מוצאים להורג במצרים, בעוון השתתפותם בחולית ריגול וחבלה ישראלית, פעילות שנודעה בשם "העסק הביש"
1958 – חיים לסקוב מתמנה לתפקיד הרמטכ"ל החמישי של צה"ל
1958 – ארצות הברית משגרת את אקספלורר 1, לוויינה הראשון לחלל
1958 – גילוי חגורת ואן אלן בעזרת הלוויין "אקספלורר 1"
1961 – במסגרת תוכנית מרקורי – שיגור מרקורי-רדסטון 2 עם השימפנזה האם ההומיניד הראשון בחלל
1961 – דוד בן-גוריון מתפטר מראשות הממשלה לאחר שלא קיבל את המלצת ועדת השבעה שחקרה את "העסק הביש"
1966 – במסגרת תוכנית לונה הסובייטית, שיגור לונה 9, גשושית לחקר הירח.
לונה 9 היא הגשושית הראשונה שנחתה רכות על הירח, ובכלל על גרם שמיים שאינו כדור הארץ, והראשונה ששידרה מידע, כולל תצלומים, מפניו
1968 – נאורו מקבלת עצמאות מאוסטרליה, הממלכה המאוחדת וניו זילנד
1971 – שיגור החללית המאוישת אפולו 14 על גבי משגר סטורן 5 לנחיתה על הירח ושהייה שם יומיים
1977 – נפתח מרכז ז'ורז' פומפידו פריז, מציג אמנות מודרנית
1990 – נפתח סניף מק'דונלדס הראשון במוסקבה
1996 – 86 הרוגים ו-1,400 פצועים בפיצוץ משאית תופת בקולומבו, סרי לנקה
1998 – נחיתת מעבורת החלל אנדוור STS-89 לאחר שהות בחלל של 8 ימים ו-19 שעות
1999 – שידור הפרק הראשון של איש משפחה
2016 – מלחמת האזרחים בסוריה: בפיגוע במסגד אל-סיידה זיינב סמוך לדמשק, שני מחבלים מתאבדים של המדינה האסלאמית פוצצו עצמם והרגו עשרות בני אדם ובהם לוחמי מיליציות שיעים
2020 – הממלכה המאוחדת פורשת מהאיחוד האירופי, לאחר תהליך שהחל במשאל עם ונמשך ארבע שנים
1543 – טוקוגאווה איאיאסו, המייסד והשוגון הראשון לשוגונות טוקוגאווה (נפטר ב-1616)
1830 – ג'יימס בליין, מדינאי אמריקני ומועמד לנשיאות ארצות הברית (נפטר ב-1893)
1881 – אירווינג לאנגמיור, כימאי ופיזיקאי אמריקאי, חתן פרס נובל לכימיה (נפטר ב-1957)
1900 – אומרם מיכאל איבנהוב, מורה רוחני (העידן החדש) (נפטר ב-1986)
1910 – ג'ורג'ו פרלסקה, איטלקי חסיד אומות העולם (נפטר ב-1992)
1911 – אילזה קנטור, מאיירת ספרי ילדים ישראלית (נפטרה ב-2000)
1911 – באבה ונגה, מיסטיקנית, מגדת עתידות ומטפלת בצמחי מרפא בולגרית (נפטרה ב-1996)
1919 – ג'קי רובינסון, שחקן בייסבול אמריקאי (נפטר ב-1972)
1921 – ישראל רובינצ'יק, שחקן תיאטרון ישראלי (נפטר ב-2008)
1921 – קרול צ'אנינג, שחקנית קולנוע, תיאטרון וטלוויזיה, זמרת וקומיקאית אמריקאית (נפטרה ב-2019)
1923 – נורמן מיילר, סופר אמריקאי ממוצא יהודי (נפטר ב-2007)
1924 – תנגיז אבולדזה, במאי קולנוע גאורגי (נפטר ב-1994)
1924 – ויקטור פוקס, פרופסור באוניברסיטת סטנפורד, שנחשב לאחד מגדולי כלכלני הבריאות בעולם (נפטר ב-2023)
1932 – מיכאל דגן, שחקן קולנוע וטלוויזיה גרמני-ישראלי (נפטר ב-2022)
1935 – קנזאבורו אואה, סופר יפני חתן פרס נובל לספרות (נפטר ב-2023)
1937 – סוזן פלאשט, שחקנית יהודייה-אמריקאית (נפטרה ב-2008)
1937 – פיליפ גלאס, מלחין יהודי-אמריקאי
1938 – ביאטריקס מלכת הולנד
1941 – ג'סיקה וולטר, שחקנית קולנוע וטלוויזיה יהודייה-אמריקאית (נפטרה ב-2021)
1941 – דיק גפהארדט, פוליטיקאי אמריקאי
1942 – נסים זווילי, חבר הכנסת מטעם המערך
1947 – ג'ונתן בנקס, שחקן אמריקאי
1951 – אורית גדיש, יושבת ראש ביין ושות'
1952 – רויטל עמית, קריינית ושדרנית רדיו ישראלית
1954 – מרק סלבין, מתאבק וחבר משלחת ישראל באולימפיאדת מינכן (נפטר ב-1972)
1954 – מיכאל מלכיאור, רב, חבר הכנסת ויו"ר מפלגת מימד
1956 – ג'ון ליידון, מוזיקאי בריטי, סולן להקת סקס פיסטולס
1962 – סופי מולר, במאית וידאו קליפים בריטית
1967 – יואב רועה, מפיק סרטים ישראלי
1970 – מיני דרייבר, שחקנית וזמרת-יוצרת אנגליה
1970 – ניקול הלפרין, מלכת היופי של ישראל לשנת 1989
1973 – פורשיה דה רוסי, שחקנית אוסטרלית, מוכרת בזכות תפקידה כעורכת הדין נל פורטר בסדרה האמריקאית אלי מקביל
1975 – דוד ליפשיץ, תסריטאי ומגיש טלוויזיה ישראלי
1975 – פריטי זינטה, שחקנית קולנוע הודית
1976 – נתי קלוגר, שחקנית, קומיקאית ומנחת טלוויזיה ישראלית
1977 – קרי וושינגטון, שחקנית אמריקאית
1979 – אמיליה ברייטמן, זמרת-יוצרת בריטית
1979 – דניאל טאמט, אוטיסט בתפקוד גבוה בריטי
1981 – ג'סטין טימברלייק, זמר, שחקן ורקדן אמריקאי
1981 – אפיק ניסים, כדורסלן ישראלי
1982 – רוני שובל, שחקנית ישראלית
1984 – מיכאל אלוני, שחקן ומנחה טלוויזיה ישראלי
1989 – ישראל בר-און, זמר, מלחין ופזמונאי ישראלי
1990 – אליעד נחום, מדבב, זמר-יוצר, מוזיקאי, מלחין, רקדן ושחקן טלוויזיה ישראלי
1992 – כריסטופר, זמר-יוצר דני
1997 – טיפאני ג'יימס, אתלטית ג'מייקנית
743 – מוחמד אל-באקר, האימאם השיעי החמישי (נולד ב-676)
1606 – גאי פוקס, אחד הקושרים לרצוח את המלך ג'יימס הראשון במזימת אבק השרפה (הוצא להורג) (נולד ב-1570)
1955 – משה מרזוק, איש מודיעין ישראלי, הוצא להורג (נולד ב-1926)
1955 – שמואל עזר, איש מודיעין ישראלי, הוצא להורג (נולד ב-1929)
מילן, סופר בריטי (נולד ב-1882)
1974 – סמואל גולדווין, מפיק קולנוע אמריקאי (נולד ב-1879)
2005 – לי סגל, מתמטיקאי ופרופסור במכון ויצמן למדע (נולד ב-1932)
2010 – צבי טימור, עיתונאי כלכלי ישראלי והעורך האחרון של העיתון "על המשמר" (נולד ב-1933)
2015 – ריכרד פון וייצזקר, פוליטיקאי גרמני (נולד ב-1920)
2016 – הרצליה רז, סופרת ילדים, משוררת, מחנכת וחוקרת ספרות וספרות ילדים ישראלית (נולדה ב-1921)
2016 – טרי ווגן, שדרן טלוויזיה ורדיו אירי (נולד ב-1938)
2018 – רסול באטלר, כדורסלן אמריקאי ששיחק בליגת ה-NBA בין השנים 2002–2016, בעמדות הסמול פורוורד והקלע (נולד ב-1979)
2020 – יוז'ף טורנאי, משורר, מתרגם וסופר הונגרי (נולד ב-1927)
2020 – מרי היגינס קלארק, סופרת אמריקאית (נולדה ב-1927)
2020 – מנחם מיכאלי, איש תקשורת ומתרגם ישראלי (נולד ב-1947)
2020 – טרי פייר, כדורסלן אמריקאי-ישראלי (נולד ב-1960)
2021 – משולם דוד הלוי סולובייצ'יק, ראש אחת מישיבות בריסק בירושלים (נולד ב-1921)
2021 – יצחק שיינר, ראש ישיבת קמניץ בירושלים וחבר מועצת גדולי התורה של דגל התורה (נולד ב-1922)
2021 – אברהם טברסקי, פסיכיאטר ורב יהודי-אמריקאי שהתמחה בהתמכרות לסמים (נולד ב-1930)
2021 – מישל מור, פוליטיקאי ואיש עסקים לבנוני (נולד ב-1932)
2021 – חוסטו טחדה, כדורגלן ספרדי-קטלאני ששיחק בעמדת החלוץ (נולד ב-1933)
2022 – אברהם זיגמן, מוזיקאי, יוצר, מלחין, משורר וסופר ישראלי (נולד ב-1949)
2024 – מריו לוי, סופר יהודי-טורקי, מחבר רומנים וסיפורים ופובליציסט בשפה הטורקית, איש רדיו וקופירייטר (נולד ב-1957)
30 בינואר – 1 בפברואר
31 במרץ הוא היום ה־90 בשנה (91 בשנה מעוברת) בלוח הגרגוריאני.
1492 – פרננדו השני מלך ארגון ואשתו המלכה איזבלה הראשונה מלכת קסטיליה חותמים על צו גירוש יהודי ספרד
1912 – מושלמת בניית הספינה טיטניק בבלפסט, צפון אירלנד, בדיוק 3 שנים לאחר תחילת בנייתה
1918 – שעון קיץ מונהג לראשונה בארצות הברית
1920 – בסעיף 160 של חוזה ורסאי הוחלט על הגבלת הצבא הגרמני באופן משמעותי.
100 אלף חיילים גרמנים יכלל הצבא הגרמני בסך הכול
1930 – אומץ קוד הייז שהטיל מגבלות "מוסריות" על הפקת סרטי קולנוע בארצות הברית
1931 – רעידת אדמה הורסת את מנגואה בירת ניקרגואה
1960 – ממשלת צרפת מסכימה להכיר במאלי כמדינה עצמאית
1964 – הפיכה צבאית בברזיל
1966 – במסגרת תוכנית לונה הסובייטית, שיגור הגשושית לונה 10, הגשושית הראשונה שהפכה ללוויין המקיף את הירח
1979 – גלי עטרי ולהקת חלב ודבש זוכים באירוויזיון בישראל עם השיר "הללויה"
1996 – נחיתת מעבורת החלל אטלנטיס STS-76, לאחר ביקור בתחנת החלל מיר במסגרת תוכנית מיר ומעבורות החלל
1999 – הסרט "מטריקס" יוצא לאקרנים בארצות הברית
2002 – מחבל מתאבד מתפוצץ במסעדת "מצה" בחיפה והורג 15 אנשים
2003 – אבישי רביב, סוכן שב"כ שפעל בקרב הימין הקיצוני בישראל מזוכה מכל אשמה, לאחר שהואשם בבית המשפט שלא מנע את רצח יצחק רבין
2005 – גילוי כוכב הלכת הננסי מאקה-מאקה על ידי מייקל בראון, צ'אד טרוחיו ודייוויד רבינוביץ
2009 – בנימין נתניהו מציג את ממשלתו השנייה בפני מליאת הכנסת ומתחיל לכהן כראש ממשלת ישראל
2014 – אהוד אולמרט הורשע בלקיחת שוחד בפרשת הולילנד
2014 – משודר בארצות הברית הפרק האחרון של הסדרה המצליחה "איך פגשתי את אמא"
2015 – הושבעה הכנסת העשרים
250 – קונסטנטיוס כלורוס, קיסר רומי ואוגוסטוס החלק המערבי של האימפריה (נפטר ב-306)
1596 – רנה דקארט, מתמטיקאי ופילוסוף צרפתי (נפטר ב-1650)
1878 – ג'ק ג'ונסון, מתאגרף אמריקאי, האיש השחור הראשון שהיה אלוף העולם באגרוף (נפטר ב-1946)
1914 – אוקטביו פס, משורר, מסאי ודיפלומט מקסיקני, חתן פרס נובל לספרות (נפטר ב-1998)
1915 – אלברט חוראני, היסטוריון בריטי (נפטר ב-1993)
1923 – שושנה דמארי, זמרת ושחקנית ישראלית, כונתה "מלכת הזמר העברי" (נפטרה ב-2006)
1927 – איסאק סיגל, מדען יהודי-אוקראיני
1933 – דב שפי, הפרקליט הצבאי הראשי
1934 – קרלו רוביה, דוקטור לפיזיקת חלקיקים, חתן פרס נובל לפיזיקה
1934 – ריצ'רד צ'מברלין, שחקן קולנוע, טלוויזיה ותיאטרון וזמר אמריקאי (נפטר ב-2025)
1934 – שירלי ג'ונס, שחקנית וזמרת אמריקאית
1939 – זוויאד גמסחורדיה, מתנגד שלטון סובייטי ונשיאה הראשון של גאורגיה (נפטר ב-1993)
1939 – קרל-היינץ שנלינגר, כדורגלן גרמני (נפטר ב-2024)
1940 – אלכס פארן, קצין צה"ל בדרגת תת-אלוף בחיל הים הישראלי (נפטר ב-2021)
1948 – אל גור, פוליטיקאי אמריקאי, סגן הנשיא ה-45 של ארצות הברית
1950 – יצחק קלפטר, מוזיקאי, זמר, מלחין וגיטריסט ישראלי (נפטר ב-2022)
1950 – יונה אליאן, שחקנית תיאטרון, קולנוע וטלוויזיה ישראלית
1953 – דוד בריקסטון, איש חינוך, פובליציסט, ממנהיגי הציונות הקונסרבטיבית
1953 – אהוד בנאי, זמר ישראלי
1954 – ציפי מור, שחקנית, זמרת, סופרת ומדבבת
1955 – סבטוזר מרוביץ', פוליטיקאי מונטנגרי, נשיאה היחיד של סרביה ומונטנגרו
1955 – אנגוס יאנג, גיטריסט להקת AC/DC
1965 – אסטבן גוטפריד, במאי תיאטרון, תסריטאי, מחזאי ושחקן ישראלי
1967 – עמוס שוב, שחקן ומדבב ישראלי, מנחה בערוץ הילדים (נפטר ב-2015)
1971 – יואן מקגרגור, שחקן קולנוע סקוטי
1972 – עופר לוי, קצין בצה"ל, מפקד חטיבת גבעתי
1973 – יואב צוקר, שחקן ודוגמן ישראלי
1979 – עמרי אפק, כדורגלן עבר ופרשן ישראלי
1979 – אטילה שומפלבי, עיתונאי ישראלי
1982 – טל בן-חיים, כדורגלן ישראלי בעמדת בלם
1994 – תומר זמיר, שחיין ישראלי
32 לפנה"ס – טיטוס פומפוניוס אטיקוס, חבר בולט במעמד הפרשים (נולד ב-110 לפנה"ס)
1727 – אייזק ניוטון, פיזיקאי ומתמטיקאי אנגלי (נולד ב-1643)
1917 – אמיל אדולף פון בהרינג, פיזיולוג גרמני, חתן פרס נובל לפיזיולוגיה או לרפואה (נולד ב-1854)
1945 – יליזבטה סקובצובה, שהייתה ידועה גם כ"האם מריה", משוררת, נזירה רוסיה וחסידת אומות העולם (נולדה ב-1891)
1988 – מונה זילברשטיין, שחקנית קולנוע ודוגמנית ישראלית (נולדה ב-1948)
1993 – ברנדון לי, שחקן ואמן אמנויות לחימה (נולד ב-1965)
2001 – דייוויד רוקאסל, כדורגלן אנגלי ששיחק לאורך רוב הקריירה שלו בארסנל (נולד ב-1967)
2002 – אביאל רון, אלוף-משנה בצה"ל ומנכ"ל המרכז למיפוי ישראל (נולד ב-1948)
2011 – יעקב ז'אק אמיר, חבר הכנסת וראש עיריית דימונה (נולד ב-1933)
2016 – זהא חדיד, אדריכלית בריטית-עיראקית שעיצבה מבנים מפורסמים (נולדה ב-1950)
2019 – שמואל ניסנבאום, אמן ישראלי, צייר, פסל, מורה ומחנך (נולד ב-1924)
2020 – עבד אל-חלים ח'דאם, פוליטיקאי סורי ששימש במשך שנים רבות כסגן נשיא סוריה (נולד ב-1932)
2021 – יחזקאל זכאי, חבר הכנסת מטעם המערך ומנכ"ל משרד החקלאות (נולד ב-1932)
2022 – גאורגי אטנסוב, ראש ממשלת בולגריה (נולד ב-1933)
2023 – סלבה מלצב, במאי, מעצב תפאורה ומורה למשחק בתיאטרון ישראלי (נולד ב-1955)
31 במאי הוא היום ה-151 בשנה (152 בשנה מעוברת), בשבוע ה-22 בלוח הגרגוריאני.
214 ימים לפני סיום השנה.
1740 – פרידריך השני מוכתר כמלך פרוסיה
1860 – ג'וזפה גריבלדי מגיע לעיר פלרמו אחרי שחזר ממאבק שחרור איטליה
1891 – מתחילות העבודות להקמת קו הרכבת הטרנס-סיבירית
1894 – ג'ון הארווי קלוג רושם פטנט על קורנפלקס
1900 – חיילים בריטיים בפיקודו של לורד רוברטס כובשים את יוהנסבורג
1902 – בפרטוריה נחתם הסכם שלום ששם קץ למלחמת הבורים השנייה, ומבטיח את השליטה הבריטית בדרום אפריקה
1910 – המושבה הבריטית בדרום אפריקה מכריזה על עצמאותה ומקימה את "איחוד דרום אפריקה"
1912 – חיילי מארינס אמריקנים נוחתים בקובה
1916 – מלחמת העולם הראשונה: קרב יוטלנד
1924 – סין מכירה בברית המועצות
1937 – ספינות מלחמה גרמניות מפציצות את העיר אלמריה שבספרד
1941 – המלחמה האנגלו-עיראקית מסתיימת
1946 – נמל התעופה הית'רו שבלונדון נפתח רשמית לתעופה אזרחית
1947 – הקומוניסטים משתלטים על הונגריה
1948 – דוד בן-גוריון מפרסם "פקודת יום להקמת צבא הגנה לישראל"
1951 – הולנד ודרום אפריקה חותמות על הסכם תרבות
1954 – נפתחת המכללה הבין-זרועית לפיקוד ולמטה
1961 – מדיניות האפרטהייד בדרום אפריקה מביאה לפרישתה מחבר העמים הבריטי ולהכרזתה כרפובליקה
1962 – אדולף אייכמן, מהאחראים הראשיים לביצועה בפועל של תוכנית הפתרון הסופי הוצא להורג בתלייה בכלא רמלה ב-31 במאי בשעה 23:58 (מותו נקבע ב-1 ביוני)
1974 – ישראל וסוריה חותמות על הסכם הפרדת כוחות לאחר מלחמת יום הכיפורים
1975 – הקמת סוכנות החלל האירופאית, יום לאחר אישור האמנה על ידי המדינות החברות
1987 – בעקבות פרשת עיזאת נאפסו, החליטה ממשלת ישראל על הקמת ועדת לנדוי
1990 – שידור פרק הפיילוט של סדרת הטלוויזיה "סיינפלד"
1990 – שיגור מודול Kristall לתחנת החלל מיר, הרחבת היכולות המדעיות של התחנה
1992 – נחתמה אמנת ירושלים המצהירה על אמוניה של מדינת ישראל לעיר ירושלים
2000 – תוכנית הטלוויזיה האמריקאית הישרדות עולה לאוויר
2002 – מנצחת את אלופת העולם בתוצאה 1 – 0 במשחק הפתיחה של מונדיאל 2002
2005 – מארק פלט מודה כי הוא "גרון עמוק", המודיע מפרשת ווטרגייט
2008 – משימת שיגור מעבורת החלל דיסקברי STS-124 המביאה את מודול מעבדת הניסויים קיבו היפנית, לתחנת החלל הבין-לאומית
2010 – לוחמי שייטת 13 משתלטים על המשט שניסה לפרוץ את הסגר על רצועת עזה
1819 – וולט ויטמן, משורר והומניסט אמריקאי (נפטר ב-1892)
1852 – יוליוס ריכרד פטרי, מיקרוביולוג גרמני (נפטר ב-1921)
1885 – אלתר קציזנה, סופר, משורר ומחזאי יידי, וצלם, מתעד החיים היהודיים במזרח אירופה שלפני מלחמת העולם השנייה (נרצח ב-1941)
1887 – סן-ג'ון פרס, משורר, מתרגם ודיפלומט צרפתי, חתן פרס נובל לספרות (נפטר ב-1975)
1892 – קונסטנטין פאוסטובסקי, סופר, מחזאי ועיתונאי רוסי (נפטר ב-1968)
1910 – קלמן כהנא, ממנהיגי פועלי אגודת ישראל ומחותמי מגילת העצמאות (נפטר ב-1991)
1915 – כרמן הררה, ציירת קובנית-אמריקאית (נפטרה ב-2022)
1916 – ברנרד לואיס, מזרחן, היסטוריון וסופר יהודי בריטי-אמריקאי (נפטר ב-2018)
1928 – שלמה זלינגר, פסל ורשם ישראלי צרפתי
1929 – מנחם גולן, במאי קולנוע ומפיק סרטים ישראלי (נפטר ב-2014)
1929 – ידידיה יצחקי, אדריכל, חוקר, מבקר ספרות ישראלי (נפטר ב-2023)
1930 – קלינט איסטווד, שחקן קולנוע, במאי קולנוע ומפיק קולנוע אמריקאי
1930 – רבקה קרמר, זמרת ישראלית, סולנית להקת הצ'יזבטרון (נפטרה ב-2024)
1931 – רוברט שריפר, פיזיקאי אמריקאי, חתן פרס נובל לפיזיקה (נפטר ב-2019)
1934 – רבקה מגן, סופרת ילדים ונוער ישראלית (נפטרה ב-2018)
1936 – זבולון המר, שר וחבר הכנסת מטעם המפד"ל, שר החינוך במשך שנים רבות (נפטר ב-1998)
1938 – חיים מאיר ואזנר, ראש ישיבת חכמי לובלין (נפטר ב-2021)
1938 – פיטר יארו, זמר-מלחין ונגן גיטרה יהודי-אמריקאי (נפטר ב-2025)
1943 – שרון גלס, שחקנית אמריקאית
1944 – דורית פורת, מתעמלת וכוראוגרפית
1945 – ריינר ורנר פאסבינדר, במאי קולנוע ושחקן קולנוע גרמני (נפטר ב-1982)
1952 – מרינה סולודקין, חברת הכנסת מטעם ישראל בעליה וקדימה (נפטרה ב-2013)
1957 – יצחק בחמן, דיפלומט ישראלי
1961 – ליאה תומפסון, שחקנית, במאית ומפיקת קולנוע אמריקאית
1965 – ברוק שילדס, שחקנית קולנוע אמריקאית
1976 – קולין פארל, שחקן אירי
1978 – לירז צ'רכי, שחקנית קולנוע, תיאטרון, טלוויזיה וזמרת ישראלית
1982 – אליענה בקייר, שחקנית ישראלית
1982 – טוני דיז, זמר פוארטוריקני
1984 – יעל גרובגלס, שחקנית ודוגמנית ישראלית
1986 – רוברט חסינק, רוכב אופני כביש הולנדי
1989 – מרקו רויס, כדורגלן גרמני
1989 – ויקטור מרעי, כדורגלן ערבי ישראלי
1990 – עמית בכר, שחיינית ישראלית
1991 – אזיליה בנקס, ראפרית אמריקאית
1995 – מיכל ליברמן, שחיינית ישראלית
2001 – איגה שוויונטק, טניסיאית פולנית
1594 – טינטורטו, צייר איטלקי מתקופת הרנסאנס (נולד ב-1518)
1832 – אווריסט גלואה, מתמטיקאי צרפתי (נולד ב-1811)
1856 – ג'ון מילטון נילס, המנהל הכללי של דואר ארצות הברית ה-12 וסנאטור אמריקאי (נולד ב-1787)
1960 – ולטר פונק, מראשי המשטר הנאצי בגרמניה (נולד ב-1890)
1962 – אדולף אייכמן, מבכירי המנגנון הנאצי בגרמניה, מהאחראים הראשיים לביצועה בפועל של תוכנית הפתרון הסופי – מוצא להורג בתלייה בכלא רמלה (נולד ב-1906)
1996 – טימותי לירי, סופר, משורר ופסיכולוג אמריקאי (נולד ב-1920)
2001 – פייסל חוסייני, פוליטיקאי פלסטיני (נולד ב-1940)
2011 – קלים קמנקו, שחקן ישראלי ממוצא רוסי (נולד ב-1962)
2013 – ג'ין סטייפלטון, שחקנית אמריקאית (נולדה ב-1923)
2014 – מרתה הייר, שחקנית קולנוע אמריקאית (נולדה ב-1924)
2020 – נחום לאם, רב אורתודוקסי מודרני אמריקאי, מחבר ספרים ומנהיג קהילתי יהודי (נולד ב-1927)
2020 – יונתן פריג', גיטריסט, מלחין ומפיק מוזיקלי ישראלי (נולד ב-1978)
2021 – זכאי אהרן, משורר, מתרגם ועיתונאי ישראלי (נולד ב-1927)
2021 – מרדכי ליב קצנלנבוגן, עורך ומחבר תורני (נולד ב-1954)
2022 – אליעזר גלעדי, אלקטרוכימאי ישראלי, דקאן הפקולטה למדעים מדויקים ע"ש ריימונד ובברלי סאקלר באוניברסיטת תל אביב (נולד ב-1932)
2022 – חילברטו רודריגס אורחואלה, איל סמים קולומביאני, אחד ממנהיגי קרטל קאלי, קרטל הסמים מהגדולים בעולם שפעל בעיר קאלי (נולד ב-1939)
2023 – אמיתי עציוני, סוציולוג ישראלי-אמריקאי (נולד ב-1929)
ארגון הבריאות העולמי מציין את היום ללא עישון
31 באוגוסט הוא היום ה־243 בשנה בלוח הגריגוריאני (244 בשנה מעוברת).
עד לסיום השנה נשארו עוד 122 ימים.
257 – סיקסטוס השני מתמנה לאפיפיור
1056 – קיסרית ביזנטיון תאודורה מתה ושמה קץ לשושלת המקדונית
1302 – הסכם קלטבלוטה בין ממלכת נאפולי לבין ממלכת סיציליה
1422 – הנרי השישי מלך אנגליה הוכתר כמלך (בגיל 9 חודשים), אחרי מותו של אביו, הנרי החמישי, מלך אנגליה
1864 – מלחמת האזרחים האמריקנית: כוחותיו של ויליאם שרמן תוקפים את אטלנטה
1876 – הסולטאן מורט החמישי שליט האימפריה העות'מאנית מודח ובמקומו ממונה אחיו, עבדול חמיד השני
1886 – כמאה איש נהרגים ברעידת אדמה בצ'ארלסטון שבקרוליינה הדרומית, ארצות הברית
1888 – היצאנית מרי אן ניקולס נרצחת – מקובל להניח שהיא הייתה הקורבן הראשון של ג'ק המרטש
1897 – תומאס אלווה אדיסון רושם פטנט על הקינטוסקופ, מקרן הקולנוע הראשון
1900 – מלחמת הבורים:חיילים בריטיים חוצים את העיר יוהנסבורג
1907 – בריטניה ורוסיה חותמות על ברית עם אפגניסטן, פרס וטיבט
1917 – בסין סון יאט סן ותומכיו מבטלים את הפרלמנט ומקימים ממשלה צבאית אשר בוחרת בו כמפקד העליון
1919 – ג'ון ריד מייסד בשיקגו את מפלגת העובדים הקומוניסטית
1920 – בלגיה מתחילה לשלם קצבאות זקנה
1920 – תוכנית הרדיו הראשונה בעולם משודרת בדטרויט שבמישיגן, ארצות הברית
1923 – חבר הלאומים מעניק לבלגיה מנדט על רואנדה אורונדי (במקום המנדט הגרמני)
1923 – חיילים איטלקיים כובשים את האי קורפו
1935 – נשיא ארצות הברית פרנקלין דלאנו רוזוולט חותם על חוק האוסר יצוא נשק למדינות הנמצאות במלחמה
1939 – צבא הפלישה של האימפריה היפנית נהדף אל מחוץ למונגוליה בקרב חלחין גול
1940 – האונייה הר ציון מוטבעת על ידי צוללת גרמנית באוקיינוס האטלנטי עם 36 אנשי צוות, מהם 17 ארץ-ישראלים
1943 – הכובשים היפניים כולאים את יהודי אינדונזיה בסורבאיה
1944 – ההממשלה הזמנית של הרפובליקה הצרפתית עוברת מאלג'יר לפריז
1944 – כוחות צבא סובייטיים ורומניים צועדים אל תוך בוקרשט
1947 – הוועדה המיוחדת של האו"ם לענייני ארץ ישראל מפרסמת את תוכנית החלוקה
1947 – המפלגה הקומוניסטית ההונגרית מנצחת בבחירות
1957 – פדרציית מלאיה (מלזיה) זוכה בעצמאות מהממלכה המאוחדת
1962 – טרינידד וטובגו זוכות בעצמאות מהממלכה המאוחדת
1977 – ספירוס קיפריאנו מתמנה לנשיא קפריסין
1978 – סרי לנקה מאמצת חוקה
1980 – ארגון העובדים "סולידריות" נוסד בפולין
1986 – אוניית הנוסעים "אדמירל נחימוב" טובעת בים השחור
1990 – מזרח גרמניה ומערב גרמניה חותמות על חוזה לאיחוד המערכות החוקתיות והפוליטיות שלהן
1991 – קירגיזסטן מצהירה על עצמאותה מברית המועצות
1994 – ה-IRA מצהיר על הפסקת אש
1994 – סיום כיבוש המדינות הבלטיות: אחרוני החיילים הרוסיים עוזבים את אסטוניה ולטביה
1997 – מותה של דיאנה, נסיכת ויילס: בתאונת-דרכים בפריז נהרגים הנסיכה דיאנה ובן-זוגה דודי אל-פאיד
1997 – בית דין צבאי בקהיר דן את עזאם עזאם ל-15 שנות מאסר עם עבודת פרך בעוון ריגול למען מדינת ישראל
2004 – פיגוע התאבדות משולב בשני אוטובוסים בבאר שבע – 16 הרוגים
2005 – מאות מתפללים שיעים נהרגו באסון כשנמלטו ממסגד בבגדאד עקב חשש ממחבל מתאבד
2024 – גילוי גופות ששת החטופים: הירש גולדברג-פולין, עדן ירושלמי, אורי דנינו, אלכס לובנוב, אלמוג סרוסי וכרמל גת, במנהרה ברפיח
2025 – רעידת אדמה במזרח אפגניסטן גרמה להרג של למעלה מ-2,200 בני אדם ולפציעתם של 3,500.
12 – גאיוס קליגולה, קיסר רומא (נפטר ב-41)
1834 – אמילקארה פונקיילי, מלחין איטלקי (נפטר ב-1886)
1842 – ג'וזפין סנט פייר ראפין, עיתונאית, מוציאה לאור וסופרג'יסטית אפריקאית-אמריקאית (נפטרה ב-1924)
1881 – עמנואל גולדברג, כימאי וממציא גרמני-ישראלי (נפטר ב-1970)
1908 – ויליאם סארויאן, סופר ומחזאי אמריקאי ממוצא ארמני (נפטר ב-1981)
1909 – מנחם דורמן, הוגה דעות, מסאי, סופר עברי, פובליציסט, עורך ומתרגם (נפטר ב-1994)
1919 – אמריטה פריטם, סופרת, משוררת ומסאית הודית (נפטרה ב-2005)
1931 – יעקב זוסמן, חוקר תלמוד ישראלי, פרופסור בחוג לתלמוד באוניברסיטה העברית בירושלים, חתן פרס ישראל לחקר התלמוד
1934 – לאה שמגר-הנדלמן, פרופסור לסוציולוגיה באוניברסיטה העברית (נפטרה ב-1995)
1935 – עמוס קופפר-תובל, כדורסלן ומאמן ישראלי (נפטר ב-2019)
1940 – אלן קלמט, פוליטיקאי ומחליק אמנותי על קרח צרפתי-יהודי
1940 – רוחליה קרוס, מלכת יופי גואטמלית ופעילה פוליטית שמאלנית (נרצחה ב-1968)
1944 – רוג'ר דין, אמן, מעצב, ארכיטקט ומוציא לאור בריטי
1945 – ואן מוריסון, מוזיקאי אירי
1945 – יצחק פרלמן, כנר ישראלי
1947 – פרדי גרובר, עיתונאי ישראלי
1948 – משה שלונסקי, איש תקשורת ישראלי
1949 – ריצ'רד גיר, שחקן קולנוע אמריקאי
1952 – אלי גורנשטיין, שחקן, זמר, במאי ומדבב ישראלי
1955 – אדווין מוזס, ספורטאי ואלוף אולימפי אמריקאי
1968 – יוסף סידר, במאי קולנוע ישראלי
1969 – ירון אילן, שדרן רדיו ומנחה טלוויזיה ישראלי
1970 – דבי גיבסון, זמרת-יוצרת, מפיקת תקליטים ושחקנית אמריקאית
1971 – כריס טאקר, שחקן קולנוע אמריקאי
1976 – הדר שחף, שחקנית, מדבבת, במאית דיבוב וזמרת ישראלית
1977 – ג'ף הארדי, מתאבק מקצועי
1980 – אריאל מרגלית, עיתונאי ישראלי
1980 – אסף זמיר, שר התיירות וסגן ראש עיריית תל אביב-יפו לשעבר
1982 – חוסה מנואל ריינה, שוער נבחרת ספרד וליברפול
1987 – אור גרוסמן, דוגמנית ושחקנית ישראלית
1996 – פאביו יאקובסן, רוכב אופני כביש הולנדי
2001 – יעל שלביה, דוגמנית ושחקנית ישראלית
1054 – תאודורה, קיסרית האימפריה הביזנטית (נולדה ב-972)
1324 – אנרי השני, מלך קפריסין, המלך האחרון של ממלכת ירושלים (נולד ב-1271)
1795 – פרנסואה אנדרה פילידור, שחמטאי (נולד ב-1726)
1864 – פרדיננד לסל, פוליטיקאי ומנהיג סוציאליסט יהודי-גרמני (נולד ב-1825)
1920 – וילהלם וונדט, אבי הפסיכולוגיה המודרנית (נולד ב-1832)
1941 – מרינה צבטייבה, משוררת וסופרת רוסית (נולדה ב-1892)
1948 – אנדריי ז'דאנוב, פוליטיקאי סובייטי בברית המועצות תחת שלטון סטלין (נולד ב-1896)
1965 – אדוארד אלמר סמית', מהנדס מזון וסופר מדע בדיוני (נולד ב-1890)
1969 – רוקי מרציאנו, מתאגרף אמריקאי ממוצא איטלקי (נולד ב-1923)
1984 – משה צ'רניאק, מגדולי השחמטאים הישראלים (נולד ב-1910)
1986 – אורהו קקונן, ראש ממשלת פינלנד בשתי תקופות כהונה ונשיאהּ השמיני (נולד ב-1900)
1993 – טובה סנהדראי, פוליטיקאית ישראלית (נולדה ב-1906)
2002 – ליונל המפטון, מוזיקאי ג'אז, חלוץ נגני הוויברפון בג'אז (נולד ב-1908)
2005 – יוסף רוטבלט, פיזיקאי יהודי פולני בריטי (נולד ב-1908)
2008 – מאיר אביזוהר, חבר הכנסת ופרופסור (נולד ב-1923)
2009 – צבי ענבר, היועץ המשפטי לכנסת והפרקליט הצבאי הראשי (נולד ב-1935)
2013 – דייוויד פרוסט, עיתונאי, סופר, קומיקאי, איש תקשורת ומארח טלוויזיה אנגלי (נולד ב-1939)
2014 – עקיבא ברקין, במאי קולנוע ומורה לקולנוע ישראלי, מייסד סינמטק תל אביב (נולד ב-1934)
2019 – עמנואל ולרשטיין, סוציולוג נאו-מרקסיסטי יהודי-אמריקאי (נולד ב-1930)
2019 – אנטואן הובר, נהג מרוצים צרפתי.
נהרג במהלך מרוץ פורמולה 2 בבלגיה (נולד ב-1996)
2020 – איבון קוקריין, פילנתרופית, אספנית אמנות, בעלת אזרחות לבנונית, בריטית ואירית (נולדה ב-1922)
2021 – פרנצ'סקו מוריני, כדורגלן איטלקי ששיחק בעמדת הבלם (נולד ב-1944)
2025 – חיים נגיד, סופר, משורר, מחזאי, עורך, מבקר ספרות ומבקר תיאטרון ישראלי (נולד ב-1940)
30 באוגוסט – 1 בספטמבר
31 באוקטובר הוא היום ה-304 בשנה, (305 בשנה מעוברת) בשבוע ה-44 בלוח הגרגוריאני.
עד לסיום השנה, נשארו עוד 61 ימים.
475 – פלביוס אורסטס מכתיר את בנו רומולוס אוגוסטולוס לקיסר רומא.
שנה אחרי כן מודח רומולוס על ידי אודואקר והופך לקיסר האחרון של האימפריה הרומית
802 – הקיסרית אירנה האתונאית מודחת מן השלטון ומוגלית לאי לסבוס; הקושרים מכתירים במקומה את שר האוצר ניקפורוס
1503 – יוליוס השני אפיפיור ה-216 לאחר מות פיוס השלישי
1517 – מרטין לותר, מייסד הנצרות הפרוטסטנטית, מפרסם את "95 התזות"
1756 – ג'קומו קזנובה נמלט מהכלא בוונציה
1864 – נבדה מצורפת כמדינה ה-36 בארצות הברית
1893 – ננעלת התערוכה העולמית של שיקגו (נפתחה ב-1 במאי)
1898 – מסע וילהלם השני לארץ ישראל: חנוכת כנסיית הגואל
1905 – ההפגנה המהפכנית הראשונה בסנקט פטרבורג
1914 – בריטניה וצרפת מכריזות מלחמה על טורקיה
1917 – קרב באר שבע – פרשים אוסטרלים וניו זילנדים מהכוחות הבריטיים כובשים את באר שבע מידי הצבא העות'מאני במסגרת מלחמת העולם הראשונה